Tot i que Arzner va ser pionera en el món de Hollywood en crear un arquetip com el de les seves protagonistes; noies independents, intel·ligents, modernes i reflexives, etc. Podem veure que just abans de la seva aparició en el món del cinema a finals dels anys 20, aquella dècada estava regida per uns personatges femenins anomenats "flappers." Es tractaven de noies avançades al seu temps que vestien amb robes una mica provocatives i que havien pres costums que estaven principalment associades a l'home, com fumar, beure alcohol, i romandre a bars de nit on es tocava jazz. Els primers termes definits per les flappers o "It Girls", són creats amb la pel·lícula "It," protagonitzada per Clara Bow (amb qui naixeria el terme i seria la "It Girl" per excel·lència). Les protagonistes d'Arzner prenen algunes de les qualitats d'aquest tipus de noia dels anys 20, que desapareixeria amb l'arribada del crac de 1929 i la Depressió de la dècada dels 30, lligada amb l'acceptació del Codi Hays. Tot i fer-se un pas enrere en el progrés social dels anys 20, el cinema d'Arzner va agafar com a referència l'actitud d'aquelles dones davant una societat que consideraven antiquada.